stanford-oval/wikipedia huggingface dataset:
כביש 424
אתרי עניין לאורך הכביש

מנזר השתקנים - מנזר שהוקם לראשונה בשנת 1890 בידי נזירים ממסדר הטראפיסטי "לה טראפ".
יד לשריון - אתר ההנצחה לחללי חיל השריון במערכות ישראל, השוכן במצודת טגארט שהקימו הבריטים בתקופת המנדט. במקום מוזיאון לתולדות השריון ואוסף של טנקים ורכב קרבי משוריין.
מיני ישראל - פארק מיניאטורות המשתרע על שטח 3.5 קמ"ר של מיצגים מיניאטוריים בקנה מידה אחיד של 1:25.
תל גזר - אתר ארכאולוגי וגן לאומי השוכן ליד דרך הים הקדומה, בתחום מועצה אזורית גזר, בין לטרון לרמלה, ומזוהה עם העיר הכנענית העתיקה גזר. התל הוא מהחשובים שבתלי ארץ ישראל, יחד עם תלי חצור, מגידו ובאר שבע.
מאגר איילון - מאגר מים מלאכותי שהוקם בשנות ה-50 של המאה ה-20 כדי לאגור את מי השיטפונות הזורמים בנחל איילון.
אנדרטת הלח"י - אנדרטה לזכר לוחמי ארגון לוחמי חרות ישראל, השוכנת במשמר איילון.
אנדרטת המ"ה - אנדרטה לזכר 45 חיילי הגדוד הראשון של חטיבת יפתח, שנהרגו במבצע דני ב-18 ביולי 1948.
שביל אופניים והולכי רגל לאורך השול המערבי מבית חשמונאי ועד משמר איילון.
ביקורת

עם סלילת כביש 6 ובניית מחלף נשרים, שונה תוואי הכביש והוא חובר בחלקו הצפוני עם כביש 44 בצומת מרומזר. שינוי זה הביא לתוספת של כק"מ נוסף באורכו של הכביש. ביקורת נוספת מצד תושבי האזור המתגוררים ביישובים לאורך הכביש, היא כי מאז הקמת מחלף נשרים והארכת הכביש, הורחקו התושבים כבשלושה ק"מ מעיר השדה הקרובה, רמלה. בשנים האחרונות הפך הכביש לציר מועדף בעבור רוכבי האופניים, אולם אי סלילת שביל אופניים לאורכו מסכנת רוכבים ונהגים כאחד.
ראו גם

כבישי ישראל
הערות שוליים

↑  טיולים לחג, דבר, 30 בספטמבר 1974
↑  ירושלים, אין מקבלים בקשות חדשות לנסיעה, הצופה, 12 באוגוסט 1948
↑  עצירת השיירה היהודית ע"י הלגיון - הפרת הסכם, על המשמר, 30 ביולי 1948
↑  שיירה ראשונה דרך לטרון - עוכבה, הצופה, 12 באוגוסט 1948
↑  סוללים דרך חדשה לירושלים, מעריב, 13 באוגוסט 1948
↑  הגישה למקומות הקדושים, להר הצופים ולבית לחם והמעבר בלטרון, חרות, 18 באפריל 1949
↑  עבה"י מאיימת בביטול הסכם רודוס, חרות, 24 באפריל 1949
↑  ממשיכים לדון בהסדר בשיטת הביתור, חרות, 13 במאי 1949
↑  עבה"י מתנגדת לחילופי שטחים בירושלים, חרות, 29 במאי 1949
↑  המו"מ עם עבה"י מתקדם אל לא נסתיים, חרות, 1 במרץ 1950
↑  כביש לטרון עומד להמסר לישראל?, חרות, 10 באוקטובר 1950
↑  בירושלים דנים בהקלת התחבורה בשטחי ההפקר, על המשמר, 10 בדצמבר 1951
↑  הקפאון בענין סעיף 8 נמשך, חרות, 4 בינואר 1959
↑  מנחם תלמי, לטרון - אגוז המוות שפוצח, מעריב, 7 ביוני 1967
↑  מתחילים בשיקום כביש לטרון, דבר, 12 ביוני 1967
↑  כביש לטרון נפתח לתנועה, דבר, 27 ביולי 1967
↑  טיילת כביש 424, באתר מועצה אזורית גזר
Who's Afraid of the Big Bad Wolf?

תקליט מחברת קולומביה, 1933
"מי מפחד מהזאב הרע?" (באנגלית: ?‏Who's Afraid of the Big Bad Wolf בדיבוב לעברית: לא מפחדים מהזאב הרע) הוא שיר פופולרי שנכתב על ידי פרנק צ'רצ'יל, עם מילים נוספות על ידי אן רונל, שבמקור הופיע בסרט מצויר של חברת וולט דיסני משנת 1933 בשם "שלושה חזירים קטנים", שבו שרים את השיר שני חזירונים, המנגנים על כינור ועל חליל (בדיבובם של מרי מודר ודורותי קומפטון) בעוד מתנהגים ביהירות, ומאמינים שהבתים שבנו לעצמם, מקש וענפים יגנו עליהם מפני הזאב הרע (בדיבובו של בילי בלטשר). שיר הנושא של הסרט הפך ללהיט ענק במהלך שנות ה-30 והוא נשאר אחד משירי דיסני הידועים ביותר, וזכה לגרסאות כיסוי על ידי אמנים רבים. בנוסף, הוא היה ההשראה לשם מחזהו של אדוארד אלבי משנת 1963 - "מי מפחד מווירג'יניה וולף?".
דירוגים ברשימות

| ארגון | רשימה | מיקום | מקור |
| --- | --- | --- | --- |
| בילבורד | 100 שירי דיסניוורס הגדולים בכל הזמנים | 27 |  |
גרסאות כיסוי > גרסתו של אל אל קול ג'יי

"מי מפחד מהזאב הרע?" (באנגלית: ?‏Who's Afraid of the Big Bad Wolf) זכה לגרסת כיסוי על ידי הראפר האמריקאי אל אל קול ג'יי באלבום Simply Mad About the Mouse: A Musical Celebration of Imagination של דיסני. הוא שוחרר כסינגל בשנת 1991 על ידי קולומביה רקורדס והופק על ידי ה-DJ אדי פ. ואל אל קול ג'יי. סינגל זה לא זכה להגיע אל מצעד הפזמונים של בילבורד.
הערות שוליים

1 2  "Three Little Pigs (1933)". The Internet Movie Database. נבדק ב-2008-10-16.
↑  Rania Aniftos,Katie Atkinson,Katie Bain,Eric Renner Brown,Keith Caulfield,Anna Chan,Hannah Dailey,Stephen Daw,Thom Duffy,Paul Grein,Lyndsey Havens,Rylee Johnston,Jason Lipshutz,Joe Lynch,Heran Mamo,Rebecca Milzoff,Taylor Mims,Danielle Pascual,Jessica Roiz,Kevin Rutherford,Andrew Unterberger,Neena Rouhani, The 100 Greatest Disneyverse Songs of All Time, Billboard, ‏2023-05-25 (באנגלית אמריקאית)
| --- | --- |
בקרת זהויות :  MusicBrainz work: 8a2edac3-2be0-38ce-99a6-d93555b409b8
Triumphant (Get 'Em)

Triumphant (Get 'Em) (בעברית: ניצחון (קבל אותם)) הוא סינגל שהוקלט על ידי הזמרת-יוצרת האמריקאית מריה קארי, ביחד עם הראפרים האמריקאים ריק רוס ומיק מיל. השיר יצא לאור ב-3 באוגוסט 2012, על ידי חברת התקליטים איילנד רקורדס, כסינגל שלא מתוך האלבום.
השיר הגיע למקום הראשון במצעד שירי הדאנס קלאב.
רקע וכתיבה

השיר נכתב על ידי מריה קארי, ג'רמיין דופרי, בריאן-מייקל קוקס, ריק רוס ומיק מיל, הולחן על ידי קארי והופק על ידי קארי, דופרי וקוקס גם כן. השיר תואר כבלדת היפ הופ אשר "מערבבת בתוכה פעימות רכות בליווי של פסנתר".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות.
וידאו קליפ

הווידאו קליפ הרשמי של השיר בוים על ידי ניק קאנון וצולם בתאריכים 29 ו-30 ביולי 2012, בניו יורק סיטי. הקליפ של השיר בוים בהשראת נושא האיגרוף. כמו כן, ניתן לראות בתוכו את קארי, כשהיא לובשת שמלה מהודרת ומחזיקה מיקרופון באמצע שהיא שרה בזירת האיגרוף.
נכון לאפריל 2020, מונה הצפיות של הקליפ עומד על למעלה מ-10 מיליון צפיות.
מיקומי שיא

|   ‏‏‏  מצעדים ודירוגים (2012–2013)> מדינה |   ‏‏‏  מצעדים ודירוגים (2012–2013)> מצעד |   ‏‏‏  מצעדים ודירוגים (2012–2013)> מיקום שיא |   ‏‏‏  מצעדים ודירוגים (2012–2013)>  |
| --- | --- | --- | --- |
|  אוסטרליה | מצעד הסינגלים האוסטרלי | - |  |
|  אוסטרליה | מצעד השירים האורבניים | 35 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד שירי ה-R&B/היפ-הופ | 53 |  |
|  ארצות הברית | מצעד השירים מתחת להוט 100 | 15 |  |
|  גרמניה | GfK – טופ 100 | 4 |  |
|  הממלכה המאוחדת | מצעד הסינגלים הבריטי | 144 |  |
|  הממלכה המאוחדת | מצעד שירי ה-R&B | 29 |  |
|  ולוניה | אולטראטופ 40 | 35 |  |
|  יפן | יפן הוט 100 | 48 |  |
|  ספרד | PROMUSICAE | 36 |  |
|  פלנדריה | אולטראטופ 50 | 91 |  |
|  צרפת | SNEP | 135 |  |
|  קוריאה הדרומית | סירקל צ'ארט | 3 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 39 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| ארגנטינה | 3 באוגוסט 2012 | הורדה דיגיטלית | יוניברסל |  |
| אוסטרליה | 3 באוגוסט 2012 | הורדה דיגיטלית | יוניברסל |  |
| בלגיה | 3 באוגוסט 2012 | הורדה דיגיטלית | יוניברסל |  |
| ברזיל | 3 באוגוסט 2012 | הורדה דיגיטלית | יוניברסל |  |
| צ'כיה | 3 באוגוסט 2012 | הורדה דיגיטלית | יוניברסל |  |
| דנמרק | 3 באוגוסט 2012 | הורדה דיגיטלית | יוניברסל |  |
| צרפת | 3 באוגוסט 2012 | הורדה דיגיטלית | יוניברסל |  |
| הונגריה | 3 באוגוסט 2012 | הורדה דיגיטלית | יוניברסל |  |
| יוון | 3 באוגוסט 2012 | הורדה דיגיטלית | יוניברסל |  |
| אירלנד | 3 באוגוסט 2012 | הורדה דיגיטלית | יוניברסל |  |
| איטליה | 3 באוגוסט 2012 | הורדה דיגיטלית | יוניברסל |  |
| הולנד | 3 באוגוסט 2012 | הורדה דיגיטלית | יוניברסל |  |
| נורווגיה | 3 באוגוסט 2012 | הורדה דיגיטלית | יוניברסל |  |
| פורטוגל | 3 באוגוסט 2012 | הורדה דיגיטלית | יוניברסל |  |
| ספרד | 3 באוגוסט 2012 | הורדה דיגיטלית | יוניברסל |  |
| שווייץ | 3 באוגוסט 2012 | הורדה דיגיטלית | יוניברסל |  |
| הממלכה המאוחדת | 3 באוגוסט 2012 | הורדה דיגיטלית | מרקורי |  |
| ארצות הברית | 7 באוגוסט 2012 | הורדה דיגיטלית | איילנד |  |
| ארצות הברית | 14 באוגוסט 2012 | רדיו שירים אורבניים וקצביים | איילנד |  |
| ארצות הברית | 14 באוגוסט 2012 | רמיקס דיגיטלי | איילנד |  |
| ארצות הברית | 14 באוגוסט 2012 | רמיקס דיגיטלי | איילנד |  |
כריסטוף ואלץ

| --- | --- |

ואלץ, 2010
 לידה:  4 באוקטובר 1956 (בן 68) אוסטריה וינה, אוסטריה
 מדינה:  ארצות הברית, אוסטריה, גרמניה 
 תקופת הפעילות:  מ-1977
 מקום לימודים:  מכון לי סטרסברג לתיאטרון ולקולנוע  האקדמיה הצבאית הטרזיאנית  סמינר מקס ריינהרדט 
 פרסים והוקרה:  2 פרסי גלובוס הזהב   פרס גילדת שחקני המסך   שני פרסי באפט"א, שני פרסי אוסקר לשחקן המשנה הטוב ביותר
 http://www.christophwaltzfans.com
 פרופיל ב-IMDb
 
כריסטוף ואלץ (בגרמנית: Christoph Waltz; נולד ב-4 באוקטובר 1956) הוא שחקן קולנוע ובמאי אוסטרי, זוכה שני פרסי אוסקר, שני פרסי גלובוס הזהב ופרס באפט"א בקטגוריית שחקן המשנה הטוב ביותר, ופרס השחקן הטוב ביותר של פסטיבל הקולנוע בקאן. הוא התפרסם בשני סרטיו של קוונטין טרנטינו; בשל גילום דמותו הבדיונית של הקולונל הנס לנדה ב"ממזרים חסרי כבוד", דמותו של ד"ר קינג שולץ ב"ג'אנגו ללא מעצורים", ודמות הנבל ארנסט סטאברו בלופלד בסרט ה-24 בסדרת סרטי ג'יימס בונד "ספקטר".
ביוגרפיה

ואלץ נולד בווינה שבאוסטריה, למשפחה מרקע נוצרי. הוריו היו זוג מעצבים, וסביו היו שחקנים. הוא החל ללמוד משחק באוניברסיטה למוזיקה ואמנויות הבמה של וינה, ובמכון לי סטרסברג לתיאטרון ולקולנוע שבניו יורק.
קריירה

הוא התחיל בתור שחקן במה והופיע בבימות בשווייץ וכן בבורגתיאטר שבאוסטריה.
לאחר קריירת טלוויזיה מוצלחת והשתתפות בכמה סרטים מקומיים הגיעה הפריצה המאוחרת יחסית של ואלץ כשחקן בשנת 2009, כשהתקבל לתפקיד ראשי לצדו של בראד פיט בדרמת המלחמה של קוונטין טרנטינו "ממזרים חסרי כבוד". בסרט גילם ואלץ את קולונל האס אס האנס לנדה, המכונה "צייד היהודים". על תפקידו בסרט זכה ואלץ בפרס אוסקר לשחקן המשנה הטוב ביותר, בפרס השחקן הטוב ביותר בפסטיבל הקולנוע בקאן ובפרס גלובוס הזהב, גילדת שחקני המסך ופרס באפט"א לשחקן הטוב ביותר בתפקיד משנה.
בסרטו של קוונטין טרנטינו "ג'אנגו ללא מעצורים" מ-2012 גילם את דמותו של ד"ר קינג שולץ, צייד ראשים גרמני בארצות הברית של טרום מלחמת האזרחים. על תפקידו קיבל את פרס האוסקר לשחקן משנה בפעם השנייה.
בנובמבר 2015 הוא גילם את דמות הנבל הראשי בסרט ג'יימס בונד "ספקטר", ארנסט סטאברו בלופלד, אויבו המושבע והגדול של בונד בסרט ומנהיג ארגון הטרור הבדיוני "SPECTRE".
בשנת 2017 שיחק בסרט הדרמה העצמאי "קדחת הצבעונים", לצדן של אליסיה ויקנדר וקארה דלווין.
ואלץ הוא שחקן הקולנוע האוסטרי השני בהיסטוריה אשר זוכה בפרס האוסקר אחרי ג'וזף שילדקראוט, שזכה בפרס בשנת 1937 על משחקו בסרט "חייו של אמיל זולא".
בשנת 2019 עבר וולץ לכס הבימוי, וביים את סרט הדרמה "ג'ורג'טאון". הסרט מבוסס על חייה של ויולה הרמס דראת' ורציחתה.
ב-2020 השתתף בסרטו של וודי אלן, "הפסטיבל של ריפקין".
בשנת 2023 החל לככב בסדרת המתח והריגול "היועץ" מבית רשת אמזון פריים וידאו.
חיים אישיים

ואלץ מחלק את זמנו בין לונדון, וינה ולוס אנג'לס. גרושתו לה היה נשוי 17 שנה, ז'אקלין (לבית ראוך), היא מטפלת בריקוד אמריקאית-יהודייה. שניים מארבעת ילדיהם חזרו בתשובה וגרים בישראל, אחד מהם מכהן כרב. לאחר מכן, נישא למלבישה הגרמנייה ג'ודית' הולסט, ולהם בת.
פילמוגרפיה

| שנה | סרט | תפקיד | הערות |
| --- | --- | --- | --- |
| 1981 | עמידת ראש | מרקוס דורן |  |
| 1982 | אש וחרב | טריסטן |  |
| 1986 | וונפריד | פרידריך ניטשה |  |
| 1988 | מהיר מהעין | שוטר |  |
| 1995 | התחלה של משהו | הרברט |  |
| 1995 | קתרין הגדולה |  |  |
| 2000 | פושע הגון |  |  |
| 2009 | ממזרים חסרי כבוד | קולונל האנס לנדה |  |
| 2011 | הצרעה הירוקה | בנימין צ'אדנובסקי |  |
| 2011 | מים לפילים | אוגוסט רוזנבלות' |  |
| 2011 | שלושת המוסקטרים | הקרדינל רישלייה |  |
| 2011 | אלוהי הקטל | אלן קוון |  |
| 2012 | ג'אנגו ללא מעצורים | דר. קינג שולץ |  |
| 2013 | תיאוריית האפס | קוון לת' |  |
| 2013 | הממלכה הסודית | מנדרייק | דיבוב |
| 2013 | ראשי הממשלה: החלוצים | מנחם בגין | סרט תיעודי - קול בלבד |
| ‏2014 | החבובות - מבוקשות | בתפקיד עצמו |  |
| ‏2014 | איך להיפטר מהבוס 2 | ברט הנסון |  |
| ‏2014 | עיניים גדולות | כוולטר קין |  |
| 2015 | ספקטר | ארנסט סטאברו בלופלד |  |
| 2016 | האגדה של טרזן | קפטן לאון רום |  |
| 2017 | קדחת הצבעונים | קורנליס סנדוורט |  |
| 2017 | לחיות בקטן | דוסאן מירקוביץ' |  |
| 2019 | אליטה: מלאך קרב | ד"ר דיסון אידו |  |
| 2019 | ג'ורג'טאון | אולריך מוט | גם במאי |
| 2020 | המשחק הכי מסוכן | מיילס סיילרס | סדרת טלוויזיה |
| ‏2021 | לא זמן למות | ארנסט סטאברו בלופלד |  |
| ‏2021 | הכרוניקה הצרפתית | בוריס |  |
| 2022 | גיירמו דל טורו מציג: פינוקיו | השועל | דיבוב |
| 2022 | למות בעד הדולר (אנ') | מקס בורלנד |  |
| 2023 | The Portable Door | האמפרי וולס |  |
| 2023 - הווה | היועץ | ריגוס פאטוף | תפקיד ראשי; 8 פרקים |
| 2025 | פרנקנשטיין |  |  |
| TBA | Gilded Rage | תומאס ג'ילברט האב |  |
| TBA | Old Guy | דני דולינסקי |  |
הערות שוליים

↑  דני סגל, כוכב נולאנדה, באתר nana10‏, 20 בספטמבר 2009
↑  מרב יודילוביץ', שואה ודעה קדומה, באתר ynet, 15 בספטמבר 2009
| --- | --- |
בקרת זהויות :  NLI: 987007457731305171  PLWABN: 9810555577005606  BIBSYS: 9077848  BNE: XX4957588  BnF: cb161863917 (data)  CANTIC: a11856270  CiNii: DA1688536X  GND: 129962627  ISNI: 0000 0001 1567 3695  LCCN: no2007056486  MusicBrainz: a9feede1-5089-4497-81ec-6dfa51878a69  NKC: xx0112464  NTA: 341340340  RERO: 02-A011631778  SUDOC: 142285676  VIAF: 38012572   WorldCat (עם VIAF): 38012572
When a Woman

| --- | --- |
 שיר בביצוע שאקירה
 מתוך האלבום El Dorado
 יצא לאור:  26 במאי 2017
 תאריך הקלטה:  2016-17
 סוגה:  פופ • דאנס
 שפה:  אנגלית
 אורך:  3:18
 חברת תקליטים:  אייס אנטרטיינמנט
 כתיבה:  שאקירה, קורטיס מקנזי, ג'ון מילס
 הפקה:  שאקירה, קשמיר קאט, מקנזי, צ'ירינו
 
When a Woman (בעברית: כשאישה) הוא שיר שהוקלט על ידי הזמרת הקולומביאנית שאקירה, מתוך אלבום האולפן האחד עשר שלה, El Dorado.
כשהוציאה שאקירה את האלבום ב-26 במאי 2017, היא העלתה גרסת אודיו ליוטיוב. הווידאו זכה להצלחה רבה ונכון ליולי 2024, יש כ-5.3 מיליון צפיות. בספוטיפיי צבר השיר למעלה מ-14.5 מיליון השמעות.
רקע וכתיבה

השיר נכתב על ידי שאקירה, קורטיס מקנזי, ג'ון מילס, ג'וליה מייקלס, מגנוס הויברג וג'סטין טרנטר, והוא הופק על ידי שאקירה, קשמיר קאט ומקנזי וצ'ירינו.
השיר נכתב כולו בשפה האנגלית והוא בין השירים הבודדים מתוך כל שלושה עשר השירים שבאלבום שכתובים בשפה זו, כששני השירים האחרים שכתובים בשפה זו הם "Coconut Tree" ו-"What We Said" (הגרסה האנגלית לשיר הצרפתי מהאלבום הנקרא "Comme moi", בשיתוף הזמר הצרפתי בלאק אם כשבגרסה זאת התארחה הלהקה האמריקאית !Magic). השיר הוא השיר ה-4 מהאלבום.
ביקורות

אתר המוזיקה Idolator דירג את השיר במקום ה-10 ברשימת "50 שירי הפופ הטובים ביותר של שנת 2017", למרות שלא יצא כסינגל. בנוסף לכך, הם אמרו כי הוא מזכיר את "Chasing Shadows", שנכלל ב-Shakira, וגם את השיר "Men In This Town", שנכלל ב-She Wolf.
מלחמת סהרה המערבית

מלחמת סהרה המערבית (בערבית: حرب الصحراء الغربية) הייתה סכסוך מתמשך על שטחי סהרה המערבית בין מרוקו ומאוריטניה אל מול חזית הפוליסריו בתמיכת אלג'יריה לאחר שספרד ויתרה על בעלות האזור במסגרת הדה-קולוניזציה של אפריקה.
עד היום המתיחות באזור מתמשכת עם שלטון מרוקאי פעיל לכדי כ-75% מהשטח ושטחים אשר נמצאים בשליטת חזית הפוליסריו אשר פועלת להכריז על עצמאותה בתור רפובליקת סהרה הערבית הדמוקרטית.
רקע

עוד בשנת 1884 במסגרת המרוץ לאפריקה טענה ספרד בעלות על עבר החוף מהקפת כף בוז'דור ועד אל ראס נהודיאבו. בשנת 1958 נוסדה סהרה המערבית מאיחוד של סגייה אל-חמרה וריו דה אורו עם כלל השטחים הספרדים באזור.
נוודים ילידים בעבר הסהרה בזזו בתדירות די שכיחה את ההתיישבויות הספרדיות לעבר החוף, דבר שהביא את הספרדים לתגבר את כוחות המשלחת הצבאיים והשמירה באזור. בזמן העשור השני של המאה ה-20 התרחשה פשיטה מתמשכת של כוחות נוודים נגד הכיבוש הצרפתי של מרוקו.
עם מלחמת איפני בין מרוקו לספרד גדלה הפעולה הנוודית נגד הספרדים בעוד הראשונים האמינו כי אפשרותם וסיכוייהם להשיג עצמאות גדלה. לרוב הקמתה של הלאומיות הסהראווית מתקשרת לאינתיפאדת זמליה אשר ביצעו כוחות הנוודים המקומיים ברשויות הספרדיות בשנת 1970 לאחר שאלו תפסו ו'העלימו' את מנהיג קבוצות הנוודים, מוחמד באסירי.
בשנת 1971 קבוצת סטודנטים פעלו להשגת התמיכה הממשלתית של מדינות ערביות כמרוקו, מאוריטניה, אלג'יריה ולוב אך הצליחו להשיג תמיכה צבאית רק מידי לוב ומאוריטניה, עם אלו החל מרד צבאי בשלטון ספרד.
במאי 1973 נוסדה בצפון מאוריטניה חזית הפוליסריו לעצמאות סהרה המערבית בידי אל-אוואלי מוסטאפה סעיד. כוחות החזית בזזו נשק מצבא אפריקה ועם הזמן הפכו לכוח בעייתי לקיום ההתיישבות הספרדית.
ציר המלחמה > נסיגה ספרדית

עם תיווך של האומות המאוחדות והמצב הכללי של הדה-קולוניזציה של אפריקה, ספרד תחת פרנסיסקו פרנקו חתמה על הסכמי מדריד לחלוקת השטחים. לפני ההסכמים אשר נחתמו ב-14 בנובמבר 1975 (שישה ימים לפני מות פרנקו) קדמו דיונים בבית הדין הבין-לאומי לצדק (ICJ) והמצעד הירוק בו יותר מ-300,000 אזרחים מרוקאים נעו אל סהרה המערבית להבהרת דרישותיהם לשטח.
לפי ההסכמים ניתנו שטחים באזור למרוקו ולמאוריטניה אך למעשה, עוד לפני כן, באוקטובר אותה השנה, נעו כוחות מרוקאים לעבר צפון סהרה, דבר אשר השפיע על קבלת ההחלטות במדריד. היה זה רק לאחר המצעד הירוק שחזית הפוליסריו הבינה את משמעות הפעולות של מרוקו לקראת סיפוח של השטחים וזו החלה בהתנגשות עם הצבא המרוקאי בעזרת לוחמת גרילה.
לתוך סתיו השנה, עם התקדמות הצבא המרוקאי, עשרות אלפי פליטים סהווארים נעו משטחים בשליטת מרוקו אל עבר המדבר, שם בנו מחנות פליטים עניים באזורים הנמצאים תחת השפעה מסובסדת של הפוליסריו.
ציר המלחמה > פשיטה מרוקאית

הכוחות המרוקאים הסדירים הראשונים להגיע אל המערכה התבססו בלעיון בדצמבר אותה השנה, חודש לאחר עזיבתם של הספרדים, וכבר החלו קרבות עם חזית הפוליסריו. לאחר התנגשות קרקעית ראשית בסוף ינואר, חיל האוויר המרוקאי ביצע פשיטה אווירית והשתמש בפצצות נפאלם כמו גם זרחן לבן לתקיפת מחנות הפליטים.
ב-26 בפברואר הכריזה ספרד באופן רשמי על סיום שלטונה בשטחי סהרה.
ציר המלחמה > מלחמת גרילה

עם מערכות מלחמה מתמשכות לאורך כל החזית, יום לאחר יציאתה הרשמית של ספרד מסהרה, חזית הפוליסריו בראשות אל-אוואלי הכריזה על הקמתה של רפובליקת סהרה הערבית הדמוקרטית.
לאחר יציאת אחרון הכוחות הספרדים מסהרה, חיל הרגלים המרוקאי נע במהרה לטיפול בחזית החוף לוודא כי כוחות הפוליסריו לא יפעלו להשגת רווח מאזור החוף.
כלל המאבק, הסיבה שהניע את מרוקו מעבר לערך ההיסטורי של האזור, היה העושר שבקו החוף לסהרה המערבית. כזה שהכיל מצבורי זרחן אדירים כמו גם מרבצים עבים של גז טבעי ובהם נפט. כיום כ-75% מכלל הזרחן בעולם מיוצר ומיובא ממרוקו אשר שולטת על המשאב במסגרת מונופול בין-לאומי.
הכוחות המרוקאים דאז החלו בפלישה מרכזית לתוך שטחי הפוליסריו אשר העבירו את המטה הכללי שלהם לתוך אלג'יריה והתיישבו בטינדוף בעודם שולחים כמה שיותר כוחות גרילה לפגוע במרוקאים מאחורי קו האש בפעולות לניתוק אספקה ומודיעין בעזרת טקטיקות פגע וברח אשר הכריחו את הכוחות המרוקאים לתגבר גיוס חובה.
עד היום נותרו רק 120,000 סראווים בשטחים הנמצאים בשליטת רבאט.
ציר המלחמה > תמיכה צרפתית

בדצמבר 1977 נשיא צרפת ואלרי ז'יסקר ד'אסטן החל בשליחת חיילים לתמיכת צבא מרוקו מתוך מאוריטניה. מבצע 'תחש נהרות' (צרפתית: Opération Lamantin) כלל פשיטה אווירית של חיל האוויר הצרפתי מנמל התעופה בדקר. הפשיטה בוצעה בידי יגואר צרפתי אשר תקף מרכזי פעולה של כוחות גרילה הממומנים בידי הפוליסריו.
מספר רב של כוחות פוליסריו התרכזו בנואדיבו, לגבול מאוריטניה ועל כן פעולת הכוחות הצרפתים יצאה לפועל בשיתופה של ממשלת מאוריטניה עד אשר האזור נוקה מפעולות גרילה בחודש השמיני למבצע, ביולי 1978.
ציר המלחמה > שוויון כוחות

בשנות ה-80 נתקעו שני הצדדים בשוויון צבאי, התקדמות ממושכת של הכוחות המרוקאים לתוך פנים מדבר סהרה תדרוש איבוד חיים נוראי לצבא המרוקאי הסדיר אשר לא מסוגל להתמודד נגד כוחות הגרילה המופרדים של הפוליסריו. כוחות הפוליסריו עצמם לא היו מסוגלים לעבור את קו האש המרוקאי הסדיר אשר בשיאו כלל 150,000 כוחות לשמירה על המערכה.
לקראת סוף שנות ה-80 בנה צבא מרוקו את חומת סהרת המערבית המרוקאית אשר הפריד את האזור המפורז בין הכוחות. בשנות ה-90 התרחשה התקוממות של כוחות בדלנים וטרוריסטים בסהרה נגד מרכזי האוכלוסין במרוקו והמצב הסלים לזמן מה עד אשר לבסוף נרגע ונעצרו כל הפעולות הצבאיות.
האומות המאוחדות לא הגיעו להסדר בנושא, ופעולות בדלנים וטרור ממשיכות גם במאה ה-21. הריבונות של מרוקו על האזור נותרה שנויה במחלוקת. מרב הכוחות המרוקאים השומרים על האזור מרוכזים בדרום החוף להשגיח שאין שום פעולה צבאית המתבצעת בידי הפוליסריו לעבר הים.
ראו גם

מלחמת החולות
סהרה המערבית
דה-קולוניזציה
לעיון
Trouble (שיר של איגי אזליה)

Trouble (בעברית: צרה) הוא שיר של הראפרית האוסטרלית איגי אזליה, בהשתתפות הזמרת והשחקנית האמריקאית ג'ניפר הדסון, מתוך אלבומה של אזליה, Reclassified, המהדורה המחודשת משנת 2014 לאלבום הבכורה שלה. השיר הופק על ידי The Invisible Men ו-Salt Wives.
בדצמבר 2014, אזליה חשפה שהרצועה תהיה לסינגל השני שלה במהדורה המחודשת, אם כי לא דווח על תאריך ספציפי להוצאת הסינגל להורדת דיגיטלית או לרדיו. לאחר מכן הוכרז כי השיר יגיע לתחנות הרדיו המרכזיות בארצות הברית ב-24 בפברואר 2015, ויתפרסם וידאו קליפ נלווה לשיר, שצולם מוקדם יותר באותו חודש. הקליפ פורסם לראשונה ב-27 בפברואר 2015 ב-Vevo.
השיר זכה להצלחה מסחרית, והגיע לעשירייה הפותחת במצעדים באוסטרליה ובבריטניה, ולעשרים הראשונים באירלנד, וכן נכנס למצעדי מדינות אחרים, בהם בארצות הברית, קנדה ובלגיה. Trouble היה מועמד בקטגוריית שיר השנה בטקס פרסי המוזיקה האוסטרלית לשנת 2015.
רקע ופרסום

ב-4 בספטמבר 2014 הודיעה אזליה כי היא תוציא מחדש את אלבום האולפן הראשון שלה The New Classic. באוקטובר 2014 החלו להיחשף פרטים על הגרסה המחודשת, וכי היא יפורסם רשמית בנובמבר. במהלך ראיון עם Radio.com ב-24 באוקטובר 2014, אזליה דיברה על ההוצאה המחודשת של האלבום, יחד עם גרסת דלוקס, בה ייכלל שיתוף הפעולה השני שלה עם ג'ניפר הדסון, לאחר השתתפותה בשירה של הדסון, "He Ain't Goin' Nowhere" שנכלל באלבומה השלישי, JHUD. "זה סוג של דו-וופ", הסבירה אזליה, וציינה את רצונה לעשות משהו שונה מהסגנון המוזיקלי שלה; "זה סוג של משהו שתדמיין את אריתה פרנקלין שרה".
בדצמבר 2014, אזליה שיתפה באמצעות חשבון הטוויטר שלה שהיא מכינה את הסינגל הבא שלה, "Trouble", שיצא כסינגל השני במהדורה המחודשת, תוך שהיא מכריזה על ביטול התוכנית לצלם קליפ לסינגל הקודם, "Beg for it". לאחר שנשאלה על ידי המעריצים לגבי ההחלטה להפוך את הרצועה לסינגל, הסבירה אזליה כי, "אנשים צריכים להבין שהשירים 'נבדקים' ומקבלים ציונים. ככה זה עובד, הסינגלים נבחרים על סמך הציונים".
אזליה טענה שהיא ידעה מיד לאחר ששיתפה פעולה לראשונה עם הדסון, שהיא רוצה לעבוד על רצועה נוספת עם הזמרת, "היו לי תוכניות, אני לא יודעת אם לג'ניפר היו תוכניות". הדסון הסבירה, "הייתי מוכנה לכך. אבל אני חושבת שעבור שתינו, השיר 'קיבל' חיים משלו, במיוחד כאשר ביצענו אותו לפני יום [אצל ג'ימי פאלון]. משהו פשוט קרה, כמו קסם". ב-4 בפברואר 2015, במהלך הופעתן בתוכניתו של ג'ימי פאלון, נחשפה גם עטיפת הסינגל - איור של אזליה והדסון המזכירה את עטיפות משחקי הווידאו Grand Theft Auto - כאשר שתי האמניות שיתפו אותה עם מעריציהן באינסטגרם זמן קצר לאחר מכן.
הדסון תיארה את היותה "מופתעת" בראיון עם בילבורד כשגילתה שאזליה רוצה לשתף פעולה ב-"Trouble", "לעבוד איתה היה מעניין כי זו דרך אחרת לראות אמן עובד", והסבירה, "היא כל כך יצירתי. היא אף ביימה את הקליפ. הייתי כמו, 'הממ, אולי אני צריכה לעשות את זה.' יצא לי לראות אמנית אחרת עובדת מקרוב ולראות את היצירתיות שלה, מה שעורר השראה גם ביצירתיות שלי. אני לא חושב שעבדתי מעולם על קליפ עם האמן כבמאי". במהלך ראיון עם ראיין סיקרסט ב-24 בפברואר 2015, אזליה גם חשפה כי T.I. עודד את שיתוף הפעולה הראשון שלה עם הדסון, "הוא שמע את השיר של ג'ניפר הדסון, הם חיפשו ראפר והוא הסביר, 'את צריכה לנסות את איגי' ... ". השיר הגיע לתחנות הרדיו בארצות הברית ב-24 בפברואר 2015. הקליפ נלווה צולם מוקדם יותר באותו חודש, ועלה ב-27 בפברואר 2015 לערוץ ה-Vevo של אזליה.
רשימת השמעה

הורדה דיגיטלית - מיני-אלבום רמיקסים
"Trouble" (בהשתתפות ג'ניפר הדסון) [רמיקס של קט קרייזי] - 3:35
"Trouble" (בהשתתפות ג'ניפר הדסון) [רמיקס טי סי 4] - 4:06
"Trouble" (בהשתתפות ג'ניפר הדסון) [רמיקס של ניקי נייט טיים] - 5:25
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  אוסטרליה | מצעד הסינגלים האוסטרלי | 10 |  |
|  אירופה | אירופה הוט 100 | 11 |  |
|  אירלנד | מצעד הסינגלים האירי | 20 |  |
|  ארצות הברית | בילבורד הוט 100 | 67 |  |
|  ארצות הברית | מצעד שירי ה-R&B\היפ הופ | 22 |  |
|  ארצות הברית | מצעד שירי הראפ | 13 |  |
|  ארצות הברית | מיינסטרים טופ-40 | 34 |  |
|  הונגריה | Rádiós Top 40 | 8 |  |
|  הממלכה המאוחדת | מצעד הסינגלים הבריטי | 7 |  |
|  הממלכה המאוחדת | מצעד שירי ה-R&B | 2 |  |
|  סקוטלנד | מצעד הסינגלים הסקוטי | 9 |  |
|  פלנדריה | אולטראטופ 50 | 14 |  |
|  קנדה | קנדה הוט 100 | 73 |  |
|  רוסיה | טופ-היט | 210 |  |
|   ‏‏‏  מצעדי סוף-שנה (2015)> מדינה |   ‏‏‏  מצעדי סוף-שנה (2015)> מצעד |   ‏‏‏  מצעדי סוף-שנה (2015)> מיקום שיא |   ‏‏‏  מצעדי סוף-שנה (2015)>  |
| --- | --- | --- | --- |
|  אוסטרליה | מצעד הסינגלים האוסטרלי | 84 |  |
|  הונגריה | Rádiós Top 40 | 62 |  |
|  הממלכה המאוחדת | מצעד הסינגלים הבריטי | 84 |  |
|  פלנדריה | אולטראטופ 50 | 74 |  |
היסטוריית יציאות לאור

| מדינה | תאריך | פורמט | חברת הקלטות | הערה |
| --- | --- | --- | --- | --- |
| ארצות הברית | 24 בפברואר 2015 | רדיו להיטים עכשוויים | דאף ג'אם |  |
| אוסטרליה | 19 באפריל 2015 | הורדה דיגיטלית - רמיקסים EP | דאף ג'אם |  |
| הממלכה המאוחדת | 19 באפריל 2015 | הורדה דיגיטלית - רמיקסים EP | דאף ג'אם |  |
Without You (מיני-אלבום)

Without You (בעברית: בלעדיך) הוא המיני-אלבום הרביעי של הזמר-יוצר האמריקאי לאוב. האלבום יצא לאור ב-24 ביוני 2020, על ידי חברת התקליטים AWAL. מתוך האלבום יצא סינגל.